OzLabs/hebrew-wiki-articles huggingface dataset:
באתי אליך

"באתי אליך" הוא סינגל שישי מתוך האלבום ניסים שקופים של הזמרת-יוצרת הישראלית ריטה, שיצא לאור ב-2 ביוני 2019.

== רקע וכתיבה ==
בצאת הסינגל סיפרה ריטה על השיר: "המילים האלו של נועם חורב כבשו אותי במקום שבו אני נמצאת ומאמינה, שגם אם אנחנו באים ממקום של רצון לנחם, להרים ולהציל את האחר האיזון בסופון של דבר הוא הדדי. ככה גם אנחנו מנוחמים ומורמים בעצמנו. הלחן הנהדר של לורן פלד הצליח לספר את הטקסט באופן מדויק".

השיר נכתב בשנת 2008.

== ביקורות ==

השיר זכה לביקורת מעורבת מצד יוסי חרסונסקי: "המוזיקה מעלה אותה למסלול די מוכר מבחינתה כזמרת רגש לספר את הסיפור בכוונה שלמה. ריטה אינה גולשת לרגשנות יתר, אלא שרה את ביאתה אליו באיפוק יפה. רק לקראת סיום מגבירה מעט את הנימה הדרמטית. העיבוד-תזמור תומך בקווי מתאר מוזיקליים אווריריים, נוגע בשמימי. התחושה היא שהשיר הזה נפל עליה כפרי בשל, אבל אינו "ממציא" אותה מחדש, ואולי ריטה כבר אנה מעוניינת לגלות דברים חדשים על עצמה כזמרת".

ביקורת מעורבת נוספת הגיעה מצד דודי פטימר: "סוף סוף החליטה לחדש ולהישאר רלוונטית עם השיר "באתי אליך" שכתבו נעם חורב ולורן פלד. השיר תפור מבחינה טקסטואלית וגם מלודית למידותיה של ריטה, שבקולה החד פעמי מבצעת בטוטאליות התיאטרלית קמעה את השיר, אך אני מודה שהלחן פחות הלהיב אותי, פחות סחף ולא התרומם יותר מדי, לא התקדם מעבר לבית ופזמון די משעממים מוזיקלית וקשה לי לראות את השיר נצרב בזיכרון הקולקטיבי הקצר (שלא לדבר על האורך)".

== רשימת השמעה ==

== מיקומי שיא ==

== הפקה ==
* נועם חורב - מילים
* לורן פלד - לחן
* תומר בירן - פסנתר, קלידים, עיבוד, הפקה מוזיקלית, אולפן הקלטות
* גיל לואיס - גיטרות
* אבי סינגולדה - גיטרות
* אבי יפרח - בס
* גלעד שמואלי - תופים
* אסף ביטון - קלידים נוספים
* מאיר עמר - קלידים נוספים, טכנאי הקלטה, מיקס
* שי ברנדר - עריכות, פרוטולס
* דניאל אנגליסטר - עריכות, פרוטולס
* יהונתן סרור - טכנאי הקלטה
* אריאל בירן - טכנאי הקלטה
* קאסיאן אירווין - מאסטרינג

== קישורים חיצוניים ==

* 
* [https://www.nli.org.il/he/items/NNL_MUSIC_AL990052700040205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2017
קטגוריה:סינגלים מ-2019
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי נעם חורב
קטגוריה:שירים שהופקו על ידי תומר בירן
קטגוריה:סינגלים בהוצאת הליקון
לימודים עירוניים ואזוריים

לימודים עירוניים ואזוריים הוא תחום לימודי ומחקרי, המבוסס על חקר ההתפתחות העירונית של ערים או של היישוביים החקלאיים. זה תחום הכולל גם את הלימוד ההיסטוריה של פיתוח עירוני ואזורי מבחינה אדריכלית, ועד להשפעת העיצוב העירוני על מאמצי פיתוח הקהילה. מחקרים עירוניים ואזוריים עוזרים להבנת הפעילות והערכים האנושיים, ההתפתחות והאינטראקציות שיש להם עם הסביבה שלהם. התחום מגיע במקורו בעיקר מבריטניה וארצות הברית והתפשט למחקר בו כיצד ערים בינלאומיות מיישמות מחקר זה.

תחום זה הוא מדעי מכיוון שהוא משתמש בתאוריות ממגוון תחומים אקדמיים שונים וממקם אותן בהקשר עירוני. גוון רחב של תחומים אקדמיים מתייחס לסביבה העירונית כמיקום שנחקר, כמו לימודי סביבה, כלכלה, גאוגרפיה, בריאות הציבור וסוציולוגיה. עם זאת חוקרים בתחום זה חוקרים כיצד אלמנטים ספציפיים תורמים לאופן פעולתה של העיר כמו למשל כיצד שינויי הדיור והתחבורה. בנוסף החוקרים חוקרים כיצד התושבים מתקשרים בתוך העיר כמו כיצד הבדלים בין גזע ומין מובילים לחוסר שוויון חברתי או לחיסרון מרוכז באזורים עירוניים.

חוקרים נאבקים גם עם האופן בו נוצרים מונחים ומשתמשים בשדה ומחוצה לו ואפילו נאבקים כיצד להגדיר מונחים בסיסיים במדויק כגון כיצד להגדיר את אופן ההגדרה של עיר בגלל האופן בו תפקידי הערים משתנים במהלך ההיסטוריה. בדרך כלל רוב החוקרים משתדלים להקפיד כיצד הם מתארים אזורים עירוניים ואזוריים שכן ניתן לתפעל את עבודתם כאלמנטים חיוביים עבור מקדמי ערים המבקשים לקדם עיר מסוימת.

== לימודי תכנון ערים ואזורים בישראל ==
מקצוע הלימוד של תכנון ערים בישראל נלמד כיום החל מתואר שני אף על פי שישנם מדינות בהם הלימודים מתחילים כבר החל מתואר ראשון.
בישראל ישנם ארבעה מוסדות אקדמאיים המלמדים את מקצוע תכנון הערים והאזורים: הטכניון, אוניברסיטת חיפה האוניברסיטה העברית בירושלים ואוניברסיטת בן-גוריון בנגב.

== ראו גם ==
* חקר עירוני
* היסטוריה עירונית ואזורית
* המכון ללימודים עירוניים ואזוריים
* המרכז לחקר העיר והאזור ע"ש קלצניק

== קישורים חיצוניים ==
* [http://urbanclinic.huji.ac.il/ אתר "הקליניקה האורבנית"] של המכון ללימודים עירוניים ואזוריים

קטגוריה:תכנון עירוני
קטגוריה:גאוגרפיה עירונית
קטגוריה:אדריכלות
טוני טורק

טוני טורק (בגרמנית: Toni Turek; 18 בינואר 1919 – 11 במאי 1984) היה כדורגלן גרמני ששיחק בעמדת השוער. זכה עם נבחרת גרמניה המערבית במונדיאל בשנת 1954.

== ביוגרפיה ==
טוני טורק נולד בשם אנטון טורק בדויסבורג ב-18 בינואר 1919.

הוא החל את הקריירה שלו בקבוצת הנוער דויסבורגר 1900. כעבור 10 שנים עבר טורק לטוס דויסבורג 48/99. בשנת 1950 עבר לפורטונה דיסלדורף. בין 1950–1954 שיחק 20 משחקים עבור גרמניה המערבית. הוא שיחק בגמר מונדיאל 1954 נגד הונגריה במשחק שכונה ה"נס של ברן" וזכה במונדיאל. בגמר טורק השמיט כדור בדקה ה-6 שפרנץ פושקש כבש מטעות זו. בדקה ה-24 כדור שבעט בעוצמה נאנדור הידגקוטי נעצר על ידי טורק ונחשב לאחת ההצלות הגדולות בהיסטוריה. בסיום המשחק עצר בעיטה נוספת הפעם מזולטן צ'יבור והמשחק הסתיים בסיום 2–3 לטובת הגרמנים. גרמניה ניצלה בגמר גם בזכות ההחמצות הרבות של ההונגרים שפגעו כמה פעמים במשקוף ובקורה כולל הצלה מקו השער של השחקן הגרמני ורנר קולמאייר.
בעקבות ההצלה לבעיטה של נאנדור הידגקוטי תואר טורק על ידי כתב הספורט הרברט צימרמן במילים "טוני, אתה אל כדורגל". מאוחר יותר נאלץ להתנצל על ההערה הזו מכיוון שהכנסייה התלוננה על ההשוואה של שחקן כדורגל עם אלוהים.

הפעם הראשונה שמאמנה לעתיד של גרמניה המערבית, ספ הרברגר, הבחין בטורק הייתה ב-27 בספטמבר 1936, כשגרמניה שיחקה משחק הכנה מול לוקסמבורג בקרפלד. לפני אותו משחק, קבוצות הנוער של קרפלד וטוס דויסבורג 48/99 נפגשו עם טורק בן ה-17 שעמד בשער דויסבורג. במהלך מלחמת העולם השנייה לטורק היה מזל שלא נפגע על ידי מפצל שפגע בקסדה שלו.

טורק היה משותק במותניים מאז אוגוסט 1973, ונפטר בנויס ב-11 במאי 1984 בגיל 65.

פסלו של טורק מחוץ לאצטדיונה של פורטונה דיסלדורף

==קישורים חיצוניים==

==הערות שוליים==

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני נבחרת גרמניה המערבית
קטגוריה:כדורגלני איינטרכט פרנקפורט
קטגוריה:כדורגלני פורטונה דיסלדורף
קטגוריה:כדורגלני בורוסיה מנשנגלדבך
קטגוריה:כדורגלני מונדיאל 1954
קטגוריה:גרמנים שנולדו ב-1919
קטגוריה:גרמנים שנפטרו ב-1984
דייהו רויאל

"דייהו רויאל" דגם "Salon"
דייהו רויאל (באנגלית: Daewoo Royale) היא סדרה של מכוניות סלון מתוצרת 3 חברות בת של קונצרן הרכב האמריקאי ג'נרל מוטורס : יצרנית הרכב GM Korea (שם רשמי: GM Korea Company) (יוצר בין השנים 1972–1976), בהמשך קווי היצור של דגמי "דייהו רויאל" הועברו ליצרנית הרכב הדרום קוריאנית Saehan Motors (שיתוף פעולה של "Industrial Company" וג'נרל מוטורס) (יוצר בין השנים 1976–1983) ויצרנית הרכב הדרום קוריאנית דייהו - Daewoo Motors (יוצר בין השנים 1983–1993).

סדרות דגמי "דייהו רויאל" יוצרו בין השנים 1972–1993 בקוריאה הדרומית ברישיון אופל, חברת בת של ג'נרל מוטורס.

==דורות==
* דור ראשון - יוצר בין השנים 1972–1978, פותח על בסיס דגם אופל רקורד D מתוצרת אופל
* דור שני - יוצר בין השנים 1978 - 1993, פותח על בסיס דגם אופל רקורד E מתוצרת אופל

==מאפיינים==
* בשנת 1976 הדגם היה קרוי "Saehan Rekord"
* בשנת 1978 דגם הדור השני היה קרוי "Saehan Royale"
* 4 דלתות - סדאן
* 4–5 נוסעים
* מנוע קדמי
* סוגי מנוע: מנועי בנזין, מנועי דיזל
* 12,005 יחידות מדגמי "דייהו רויאל" יוצרו בין השנים 1975–1978
* בין השנים 1983–1991 יוצרו: 36,561 יחידות מדגם "סלון", 97,959 יחידות מדגם "פרינץ", 29,004 יחידות מדגם "XQ", ו-11,930 יחידות מדגם "דיזל"

===דרגות גימור===
* "Diesel"
* "Salon"
* "Duke"
* "XQ"
* "Prince"

==דגמים==
* "רויאל דיזל" - יוצר ממאי 1980 - אפריל 1989, הורכב בדגם מנוע 2.0 ליטר דיזל.
* "רויאל סלון" - יוצר מספטמבר 1980 - ספטמבר 1991. הורכב בדגם מנוע 1,979 סמ"ק שהשתדך לתמסורת אוטומטית - 3 מהירויות, הדגם הגיע למהירות שיא של 170 קמ"ש.
* "רויאל סלון סופר" - יוצר ממרץ 1986 - 1987
* "רויאל סופר סלון" - יוצר בין השנים 1987–1991
* "Royale Duke" - יוצר מפברואר 1987 - מרץ 1989, בדגם הורכב מנוע 1,489 סמ"ק
* "Royale XQ" - יוצר מאוגוסט 1983 - 1987, בדגם הורכב מנוע 1,492 סמ"ק שהשתדך לתמסורת ידנית - 4 מהירויות. הדגם הגיע למהירות שיא של 135 קמ"ש.
* "רויאל פרינץ" - יוצר מיולי 1983 - יוני 1991, בדגם הורכב מנוע 1,897 סמ"ק, המפיק 86 כ"ס שהשתדך לתמסורת ידנית - 4 מהירויות. הדגם הגיע למהירות שיא של 168 קמ"ש.
* "Daewoo Imperial" - יוצר בין השנים 1989–1993. בדגם הורכב מנוע 2,929 סמ"ק שהפיק 181 כ"ס שהשתדך לתמסורת אוטומטית - 4 מהירויות. הדגם הגיע למהירות שיא של 195 קמ"ש. הדגם התאפיין: עם גג ויניל, בלמי "בוש" נגד נעילה, מכשור דיגיטלי, בקרת שיוט, מיזוג בקרת אקלים אוטומטי, חלונות חשמל, מנעולי דלתות חשמל, הגה כוח, מחשב נסיעה וריפודי עור.

== קישורים חיצוניים ==

* 
* 

==הערות שוליים==

רויאל
קטגוריה:מכוניות סלון
קטגוריה:דגמי מכוניות שהושקו ב-1972
קטגוריה:כלי רכב המיוצרים בקוריאה הדרומית
אמאלה

אמאלה הוא סינגל שהוקלט על ידי הצמד המוזיקלי הישראלי סטטיק ובן-אל תבורי. השיר יצא לאור ב-3 באוקטובר 2019, על ידי חברת התקליטים מובייל1 מיוזיק, כסינגל שלא מתוך אלבום.

השיר הגיע למקום הראשון במצעד השבועי של מדיה פורסט.

== רקע ==
השיר נכתב על ידי סטטיק וג'ורדי, והופק על ידי ג'ורדי, בדומה לשאר שירי הצמד. השיר הוא בסגנון רגאטון.

== וידאו קליפ ==
הווידאו קליפ של השיר צולם באולפן ובוים על ידי רומן בוצ'אצקי, המביים הקבוע של הצמד. נכון לינואר 2023 מונה הצפיות של הקליפ עומד על כ-8.8 מיליון צפיות.

== ביקורת ==
דודי פטימר ממעריב העניק לשיר ביקורת חיובית: "השיר החדש מחזיר את הצמד למקצב הרגאטון שעימו כאמור החל את הפריצה הגדולה המשותפת (זוכרים את "דובי גל"?). אמנם הטקסט לא מורכב או מיוחד מי יודע מה, אבל הקצב וההפקה המוזיקלית עולים מדרגה ובהקשר הזה - הטקסט משתלב מצוין".

יוסי חרסונסקי העניק לשיר ציון של שלושה כוכבי זהב וחצי מתוך חמישה וביקר את השיר באופן מעורב, באומרו כי השיר הוא "מרשים, אבל נשאר מפגן פופ שטוח, ושאינו מצליח "להצדיק" את ההפקה הגרנדיוזית, לפחות בכל מה שקשור לשיר הקליל והחלול".<ref></ref>

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990055569180205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירי רגאטון
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת Mobile1 Music
היסטוריה עירונית ואזורית

היסטוריה עירונית ואזורית הוא תחום המחקר, הלימוד, והעיון הבוחן את ההיסטוריה של ההתיישבות האנושית, את תהליך העיור, ואת אופיים ההיסטורי של ערים, עיירות, כפרים, מבנים, שכונות ורחובות. הגישה בדיסציפלינה זאת היא לרוב רב-תחומית, וחוצה גבולות לתחומים נוספים כגון: היסטוריה חברתית, היסטוריה אדריכלית, היסטוריה עסקית, סוציולוגיה עירונית, גאוגרפיה עירונית, וארכאולוגיה. העיור והתיעוש היו נושאים פופולריים עבור היסטוריונים של המאה ה-20 הקשורים לעיתים קרובות למודל מודרניזציה מרומזת, או לשינוי של חברות מסורתיות כפריות.

ההיסטוריה של העיור מתמקדת בתהליכים המובילים להתרכזות אוכלוסיות קיימות ביישובים עירוניים לאורך זמן, ובהקשרים החברתיים, הפוליטיים, התרבותיים והכלכליים של ערים. רוב החוקרים העירוניים מתמקדים במטרופולין, עיר גדולה או חשובה, מבנים עתיקים או ישנים או רחובות בעלי אופן היסטורי בולט. ישנה הרבה פחות תשומת לב לערים קטנות, עיירות או לפרברים. עם זאת, ההיסטוריונים החברתיים מוצאים את הערים הקטנות באופן הרבה יותר קל להתמודדות מכיוון שהם יכולים להשתמש בנתוני מפקד כדי לכסות או לדגום את כלל האוכלוסייה שבהם.

בארצות הברית משנות ה-70 ועד לשנות ה-90 החלו רבות מ-המונוגרפיות המחקריות המשפיעות ביותר כאחת מ-140 עבודות הדוקטורט באוניברסיטת הרווארד שנכתבו על ידי החוקרים ארתור שלזינגר האב (1888-1965) או אוסקר הנדלין (1915-2011). התחום צמח במהירות לאחר 1970 והפך מתחום מחקרי לתחום של לימוד ו-עיון לאחר שנת 2000 מה שהוביל חוקר בולט אחד: סטפן טרנסטרום שציין כי ההיסטוריה העירונית ככל הנראה עוסקת במחקר הערים, או עם תושבי עיר, או באירועים שהתרחשו בערים, עם עמדות כלפי ערים - מה שגורם לתהייה כי מה יש לא לתחום זה להציע ולעורר עניין.

== ביוגרפיה עירונית ואזורית ==
ביוגרפיה עירונית ואזורית היא תת-מקצוע בתחום של: "היסטוריה עירונית ואזורית" המתעסקת בדרך כלל בתיעוד אישי (בדרך כלל תחום זה כולל גם מחקר אישי) המנסה לתעד בספרים או ביומנים מנקודת מבט אישית כולל ביקורת אישית על קשרי הגומלין בין גורמי הממסד השונים כגון: "פוליטיקה, דמוגרפיה, עסקים, תרבות, מגורים, וקבוצות אתניות. תחום זה בדרך כלל גם מתעד על פרויקטים עתידיים מתוכננים.

== ראו גם ==
* חקר עירוני
* גאוגרפיה היסטורית
* ההתפתחות העירונית של חיפה
* החברה הבין-לאומית להיסטוריה של תכנון עירוני
* החברה האמריקאית להיסטוריה של תכנון עירוני ואזורי

== קישורים חיצוניים ==

* [https://www.globalurbanhistory.org/content.aspx?page_id=0&club_id=803980 אתר "פרויקט ההיסטוריה העירונית העולמית" של החברה הבינלאומית להיסטוריה של תכנון עירוני]
* [https://iphs2020.ru אתר הועידה הבינלאומית ה-19 של החברה הבינלאומית להיסטוריה של תכנון עירוני (מוסקבה 2020)] 
* [http://iphs2014.dcp.ufl.edu/ אתר הועידה הבינלאומית ה-16 של החברה הבינלאומית להיסטוריה של תכנון עירוני (2014)]
* [https://web.archive.org/web/20160303194900/http://www.fau.usp.br/iphs/ אתר הועידה הבינלאומית ה-15 של החברה הבינלאומית להיסטוריה של תכנון עירוני (2012)]

*
קטגוריה:גאוגרפיה היסטורית
קטגוריה:גאוגרפיה עירונית
נקודת לשקו

נקודה לשקו (באנגלית: Leshko Point; בבולגרית: нос Лешко) היא לשון יבשה המהווה את הצד הצפוני של הכניסה למפרצון בריפארה בחוף הדרום-מזרחי של האי לייז' בארכיפלג פאלמר שלמול חצי האי האנטארקטי, שבאנטארקטיקה.

הנקודה ממוקמת 8.95 קילומטרים דרומית-מערבית לנקודת נייט; ו-2.45 קילומטרים צפונית - צפונית-מזרחית לנקודת באליחה.

== היסטוריה ==
=== גילוי ומיפוי ===
לשון היבשה מופתה לראשונה על ידי סוקרים בריטיים בשנת 1978.

=== מקור השם ===
הנקודה נקראת על שם הכפר לשקו שבדרום-מערב בולגריה.

== ראו גם ==
* נקודת באליחה

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19359&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת לשקו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.89627233868406,-64.03255344811879,15&?query=&?map_type=hybrid תצלום לוויין של אזור נקודת לשקו, וציון מקום האתרים שסביבו] באתר copernix

== הערות שוליים ==

קטגוריה:בולגריה באנטארקטיקה
לשקו
נקודת באליחה

נקודת באליחה (באנגלית: Balija Point) היא לשון יבשה המהווה את הצד הדרומי של הכניסה למפרצון בריפארה, שבחוף הדרום-מזרחי של האי לייז' בארכיפלג פאלמר, שלמול חצי האי האנטארקטי שבאנטארקטיקה. 

הנקודה ממוקמת 4.75 קילומטרים צפונית-מזרחית לנקודת מקלאוד, ו-2.45 קילומטרים דרומית - דרומית-מזרחית לנקודת לשקו.

== היסטוריה ==
=== גילוי ומיפוי הנקודה ===
הנקודה מופתה לראשונה על ידי סוקרים בריטיים בשנת 1978.

== ראו גם ==
* נקודת לשקו

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=830&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת באליחה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.9041883132221,-64.05470946551611,15&?query=&?map_type=hybrid תצלום לוויין של אזור נקודת באליחה, וציון מקום האתרים שסביבו] באתר copernix

== הערות שוליים ==

באליחה
מרגיט וסי

מַרְגִיט וֵסִי (בהונגרית: Vészi Margit, בודפשט, 27 באפריל 1885 – אליקנטה, 11 ביולי 1961) הייתה עיתונאית, ציירת, גרפיקאית, הונגריה-יהודיה בתו של יוז'ף וסי, רעייתו של הסופר ההונגרי-יהודי פרנץ מולנר.

==ביוגרפיה==
מרגיט וסי הייתה ציירת ותלמידתו של שאנדור ביהרי, צייר הונגרי-יהודי. היא הציגה בכמה תערוכות בעולם (ובאחת משותפת בבודפשט) את ציוריה ואת עבודותיה הגרפיות (1911). אז עברה, כאביה, לתחום העיתונאות. היא עבדה תחילה ב"פסטר לויד" ואחר כך עבור העיתון אשט (ערב-Est). בין השנים 1912 לבין 1914 הופיעו כתבותיה גם במגזין "אמנות". במלחמת העולם הראשונה (1918-1914) הייתה כתבת צבאית. ב 19 במאי 1906 נישאה בבודפשט לסופר פרנץ מולנר.<ref>[https://familysearch.org/pal:/MM9.3.1/TH-267-12659-50025-89 A házasságkötés bejegyezve a Bp. V. ker. állami házassági akv. 199/1906. folyószáma alatt.]</ref> הנישואין התדרדרו במהרה. מולנר התעלל למעשה באשתו (כנראה), ולא פעם אחת. הם התגרשו בשנת 1910.<ref>A bpesti. kir. tszék 42990/1910. sz. jogerős ítélete.</ref> לאחר הגירושים עבדה ברומא, ובארצות הברית, שם פעלה בהוליווד. היא תרגמה את הרומן של פייר לוטי אשת החרציות להונגרית (בודפשט, 1919). הוריה היו כאמור יוז'ף וסי ופרנצישקה קמניפי. בתה היא מרתה מולנר (מרתה שארקזי אחרי נישואיה לסופר ההונגרי-יהודי ג'ורג' שארקזי).

בגיל שבעים ושש שמה קץ לחייה בחדר מלון באליקנטה, בספרד.<ref>Unokájának, Sárközi Mátyásnak közlése alapján.</ref>

== עבודותיה ==

== ראו גם ==
* Sárközi Mátyás: Margit; Kortárs Kiadó, Budapest, 2019 <ref></ref>
* 

==קישורים חיצוניים==

== לקריאה נוספת ==

*[http://mek.oszk.hu/00300/00355/html/ABC16241/16734.htm אנציקלופדיה ביוגרפית הונגרית]
*[https://web.archive.org/web/20090502042442/http://noimuveszek.freeblog.hu/archives/2006/03/26/Veszi_Margit/ אמניות, מרגיט וסי]
* לקסיקון יהודי הונגרי

== הערות שוליים ==

קטגוריה:עיתונאיות יהודיות הונגריות
קטגוריה:מהגרים מהונגריה
קטגוריה:מתאבדות: סופרות
קטגוריה:סופרות יהודיות הונגריות
קטגוריה:גרפיקאיות ומאיירות יהודיות הונגריות
קטגוריה:בודפשט: אישים
קטגוריה:יהדות בודפשט
קטגוריה:ילידות 1885
קטגוריה:הונגריות שנפטרו ב-1961
דורבן פיליפיני

דוֹרבָּן פיליפיני או דורבן פלאוואן (שם מדעי: Hystrix pumila) הוא מין של מכרסם מהסוג דורבן, שבמשפחת הדורבניים, האנדמי לאי פלאוואן שבפיליפינים ומצוי בסכנה בטבע וכן המין היחיד במשפחתו שמצוי בסכנת הכחדה והבעל טווח התפוצה המצוצם ביותר.

== מאפיינים ==
דורבן זה מגיע לאורך 42–93 ס"מ, זנב באורך 2.5–19 ס"מ ומשקלו 3.8–5.4 ק"ג בממוצע. הדורבן כהה בצבעו וגופו מכוסה קוצים דוקרניים עם קצוות לבנים. לדורבן רגליים קצרות, עיניים שחורות מותאמות לחשיכה וזיפי שפם ארוכים.

הדורבן מצוי ביערות, מורדות הרים במרכז האי והוא משוטט לעיתים במערות ומצוי מתחת לחללי עצים או בחורים טבעיים. בנוסף הוא חי באיים קטנים בקרבת פלאוואן (Busuanga ,Calauit ו-Coron). לדורבן אין טורפים מלבד חקלאים הרודפים אותו, כיוון שהוא מזיק למטעי קוקוס. רדיפה זו והשמדת בתי גידולו הביאה אותו לסכנת הכחדה.

==קישורים חיצוניים==

== הערות שוליים ==

קטגוריה:טקסונים שתוארו בידי אלברט גינטר
קטגוריה:דורבניים
קטגוריה:הפיליפינים: יונקים
קטגוריה:הפיליפינים: מינים אנדמיים
קטגוריה:בעלי חיים שתוארו ב-1879
דורבן סומטרי

דוֹרבָּן סומטרי (שם מדעי: Hystrix sumatrae) הוא מין של מכרסם מהסוג דורבן שבמשפחת הדורבניים, האנדמי לאי סומטרה שבאינדונזיה. 

דורבן זה בינוני בגודלו ומגיע לאורך 45.5–56 ס"מ ולמשקל 3.8–5.4 ק"ג. הוא בעל שערות אפורות-שחורות לאורך הגוף וקוצים הפונים אחורה לאורך עמוד השדרה שלו שאורכם עד 70 מ"מ. הוא בעל ראש גדול, אוזניים ורודות ולסתות חזקות העוזרות לו לכרסם מזון קשה. במראהו הוא מזכיר מאוד את הדורבן המלאי, החי גם הוא בסומטרה.

הדורבן הוא מכרסם מתחפר המצוי ביערות ראשוניים ויערות פתוחים אחרים באזור והוא מתחפר באדמה בעזרת כפותיו החזקות. הוא אוכל צמחים בעיקרו אך גם חרקים ונבלות. להגנה מטורפים כמו טיגריס סומטרה או עופות דורסים הוא מקשת את עמוד השדרה שלו כדי להגביה את קוציו ומרטיט אותם ליצור רעש מבהיל. אם זה לא עוזר הוא יתרחק אך ינוע במהירות לאחור כלפי התוקף כדי להחדיר לו את קוציו הארוכים.

דורבן זה ניצוד בידי תושבי סומטרה אך אין לזה השפעה על אוכלוסייתו. הוא נפגע יותר מכריתת יערות ופגיעה בטבע אך עד כה לא נמצא בסכנת הכחדה.

==קישורים חיצוניים==

== הערות שוליים ==

קטגוריה:דורבניים
קטגוריה:סומטרה: יונקים
קטגוריה:סומטרה: בעלי חיים אנדמיים
דורבן עב-קוצים

דוֹרבָּן עב-קוצים (שם מדעי: Hystrix crassispinis) הוא מין של מכרסם מהסוג דורבן שבמשפחת הדורבניים, האנדמי לאי בורנאו המצוי באינדונזיה, מלזיה וברוניי.

זהו דורבן בינוני באורך 45–65.5 ס"מ, זנב באורך 6.5–19 ס"מ ומשקלו 3.8–5.4 ק"ג. הדורבן בעל שערות חומות-אפורות וקוצים חדים המעטרים את גופו, אך הם קצרים יחסית. הוא דומה מעט לדורבן סומטרי אך גדול יותר, מכיל פחות שערות ובעל עצם אף מודגשת יותר. גם האוזניים גדולות יותר ומראהו מזכיר מעט חולדה יותר מקרוביו.

דורבן עב-קוצים מצוי באזורים רבים לאורך בורנאו, מיערות גשם, דרך שדות ובהרים עד גובה 1,200 מטר, ולעיתים גם באזורים חקלאיים. אוכלוסייתו נרחבת והוא משגשג ולא נשקפת לו סכנה, אף שהתושבים המקומיים צדים אותו. מ-1996 הוא נחשב למין "קרוב לסיכון", אך החל מ-2008 הועלה לדרגת "ללא חשש".

הדורבן מתחפר במאורה מתחת לעצים או סלעים או בנקרות טבעיות ויוצא בעיקר בלילה לשוטט ולאכול. הוא אוכל צמחים בעיקרו אך גם חרקים ונבלות.

==קישורים חיצוניים==

== הערות שוליים ==

קטגוריה:טקסונים שתוארו בידי אלברט גינטר
קטגוריה:דורבניים
קטגוריה:ברוניי: יונקים
קטגוריה:מלזיה: יונקים
קטגוריה:אינדונזיה: יונקים
קטגוריה:בורנאו: בעלי חיים אנדמיים
קטגוריה:בעלי חיים שתוארו ב-1877
קטגוריה:יונקים ביערות הגשם של דרום-מזרח אסיה
דונייל מאלן

דונייל מאלן (בהולנדית: Donyell Malen; נולד ב-19 בינואר 1999) הוא כדורגלן הולנדי, המשחק בעמדת החלוץ בקבוצת בבורוסיה דורטמונד ובנבחרת הולנד.

== קריירת משחק==
מאלן החל את הקריירה שלו באייאקס בשנת 2007. ב-2015, על אף מאמצי המועדון להשאיר את החלוץ בקבוצה, עזב מאלן את אייאקס והצטרף לארסנל<ref></ref>.

מאלן החל לשחק בקבוצות הנוער של ארסנל בעונת 2015/2016. הוא צבר 30 הופעות במהלך העונה והבקיע 14 שערים. לאחר מכן, באוגוסט 2017, נמכר על ידי ארסנל לפ.ס.וו איינדהובן<ref></ref>.

בעונת 2017/2018 שיחק בעיקר במדי פ.ס.וו איינדהובן II. ב-3 בפברואר 2018 ערך את הופעת הבכורה שלו בקבוצה הבוגרת של המועדון בניצחון 0–4 על זוולה. משם ועד לסיום העונה המשיך להיות שחקן סגל הקבוצה הבוגרת וזכה בסיום העונה בתואר האליפות עם המועדון. במקביל גם סיים כמלך השערים בפ.ס.וו איינדהובן II<ref></ref>.

ב-14 בספטמבר 2019 כבש מאלן חמישה שערים בניצחון קבוצתו 0–5 על ויטסה ארנהם<ref></ref>.

ב-27 ביולי 2021 חתם מאלן בבורוסיה דורטמונד הגרמנית, בה חתם לחמש שנים<ref></ref>.

את הופעת הבכורה ערך ב-14 באוגוסט בניצחון קבוצתו 2–5 על איינטרכט פרקנפורט.

וב-28 בספטמבר כבש לראשונה במדי דורטמונד בניצחון קבוצתו 0–1 על ספורטינג ליסבון בליגת האלופות. ב-20 בנובמבר כבש שער בכורה בבונדסליגה בניצחון קבוצתו 1–2 שטוטגרט.

===נבחרת הולנד===
מאלן יליד הולנד ממוצא סורינמי<ref></ref>.

באליפות אירופה עד גיל 17 שהתקיימה באזרבייג'ן שיחק מאלן בכל המשחקים של נבחרת הולנד בו הגיעה הנבחרת לחצי הגמר. בדצמבר 2016, זומן לסגל ההולנדי לאליפות אירופה עד גיל 19 שהתקיימה במרץ 2017.

את הופעת הבכורה בנבחרת הולנד הבכירה ערך מאלן ב-6 בספטמבר 2019 במוקדמות יורו 2020 כשעלה מהספסל וכבש את השער השלישי בניצחון נבחרתו 2–4 על גרמניה.

נכלל בסגל נבחרת הולנד לטורניר יורו 2024.

== תארים ==
==== פ.ס.וו איינדהובן ====
* אליפות הולנד: 2017/2018

== קישורים חיצוניים ==

== הערות שוליים ==

קטגוריה:חלוצי כדורגל הולנדים
קטגוריה:כדורגלני אייאקס
קטגוריה:כדורגלני ארסנל
קטגוריה:כדורגלני פ.ס.וו. איינדהובן
קטגוריה:כדורגלני בורוסיה דורטמונד
קטגוריה:כדורגלני נבחרת הולנד
קטגוריה:הולנדים ממוצא סורינאמי
קטגוריה:כדורגלני יורו 2020
קטגוריה:כדורגלני יורו 2024
קטגוריה:הולנדים שנולדו ב-1999
הרכבת התחתית של צ'ליאבינסק

הרכבת התחתית של צ'ליאבינסק (ברוסית: Челябинский Метрополитен) היא מערכת של רכבת תחתית עתידית בעיר צ'ליאבינסק, הנמצאת ברוסיה. נחזתה בשנות ה-60 של המאה ה-20. בנייתו של הקו הראשון החלה ב-1992. בשנת 2021 הוחלט לבטל את הפרויקט.

אחרי שהפרויקט סבל ממספר בעיות פיננסיות בשנות ה-90 ובתחילת העשור הראשון של המאה ה-21, שלוש התחנות הראשונות תוכננו להיפתח בשנת 2007. אחר כך, הפתיחה נדחתה ל-2010. ב-2007, הוחלט כי הקו הראשון ייפתח בשנת 2014, וכעת מתוכננות 4 תחנות במקום שלוש. מפני שבעיות המימון התמשכו, תאריך הפתיחה נדחה שוב. נכון ל-2020, תאריך פתיחה מדויק לא ייתכן לפני 2025.

בפברואר 2010, נבנו 3.6 קילומטרים של מנהרות, מתוך תכנון כולל של 5.7 קילומטרים. ב-2017, ראש חברת הבנייה של הפרויקט דיווח כי תחנה אחת, טורוגובי צנטר כ-70% מוכנה ושלוש התחנות האחרות עוד לא נבנו.

== קווים ותחנות ==
התוכניות הנוכחיות כוללות את פתיחתן של ארבע תחנות מטרו ודפו.

רשימת התחנות המתוכננות:
* קומסומולסקאיה פלושאד (כיכר קומסומולסקאיה)
* פלושאד רבולוציי (כיכר המהפכה)
* טורוגובי צנטר (מרכז סחר)
* פרוספקט פובדי (שדרות הניצחון)

אורכן הכולל של המנהרות יהיה 5.7 קילומטרים, עם תוספת של מסילה באורך קילומטר לדפו.

בנובמבר 2011 הסתיימה בניית המבנה של התחנה הראשונה (של תחנת כיכר קומסומולסקאיה).

=== תוכניות עתידיות ===
התוכניות העתידיות כוללות הרחבת הקו הראשון מזרחה, למפעל הטרקטורים של צ'ליאבינסק (תחנה אחת) והרחבת הקו מערבה (שלוש תחנות).

שני קווים נוספים מתוכננים להיבנות מצפון לכיוון דרום-מזרח ומצפון-מזרח העיר לדרום-מערב. תאריך התחלת הבנייה וההוצאה לפועל של התוכניות הללו לא הוגדר.

== מימון הפרויקט ==
במרץ 1998 לפני משבר הרובל (1998), פיוטר סומין, מושל מחוז צ'ליאבינסק בזמנו, קרא לפרויקט הרכבת התחתית בצ'ליאבינסק כאחד החשובים ביותר במחוז. חברות בנייה לקו בפיגורים בתשלומים וחובות מיסים לממשלה, הציעו לה לבנות את הרכבת התחתית כתחליף לחוב. לכן, הפרויקט בעצם מומן על ידי חובות המיסים של חברות הבנייה לממשלה. כיום, הפרויקט ממומן ביחד על ידי חברות הבנייה והממשלה, ועל ידי עיריית צ'ליאבינסק, העלות המשוערת של הפרויקט היא 40 מיליון דולר לשנה.

ב-2018, הממשלה שיערה שכדי להשלים את הפרויקט יידרש סכום של 80 מיליון רובל, בנוסף על 11 מיליון רובל שהרשויות השקיעו כבר.

== גלריה ==
<br /><gallery>
קובץ:Construction of Metro station Komsomolskaya ploschad in Chelyabinsk.jpg|אתר בנייה של הפרויקט
קובץ:Chelyabinsk Metro X ru en.svg|מפה של הרכבת התחתית המתוכננת, הקו הראשון שנמצא בבנייה מסומל בצבע האדום, שאר הקווים רק נמצאים בתוכניות עתידיות.
קובץ:Revolution sqr metrostation.jpg|הדמיית התחנות
קובץ:Lovat in Chelyabinsk.jpg|מכונת הכרייה של הקו
</gallery>

== קישורים חיצוניים ==

* 

קטגוריה:רוסיה: רכבות תחתיות
קטגוריה:צ'ליאבינסק
קטגוריה:ציטוט עם תסריט בשפה זרה (רוסית)
TASC

TASC Consulting & Capital (בעברית: תאסק) היא חברת ייעוץ אסטרטגי-עסקי ישראלית. החברה מלווה חברות בישראל במגזר הפרטי ומשרדי הממשלה בגיבוש ויישום מהלכים אסטרטגיים.
==היסטוריה==
חברת TASC הוקמה בשנת 1993 על ידי סלקו קלירקופר, הולנדי שעלה לישראל, לאחר שצבר ניסיון מקצועי בתחום הייעוץ האסטרטגי והפיננסי בחברת ייעוץ בריטית. מנכ״ל החברה אילן שחורי, החל את דרכו ב-TASC בשנת 1996 כיועץ אסטרטגי ובשנת 2002 חזר לחברה לאחר מספר שנים בארצות הברית בתחום הטלקום והטכנולוגיה.

בתחילת הדרך החברה התמקדה בתחומי התחבורה, האנרגיה והתשתיות.

ב-2015 נערך פיצול של תחומי הייעוץ אסטרטגי והפיננסי לצוותים נפרדים. בשנת 2016 הרחיבה TASC את הפעילות לתחום הייעוץ הארגוני והתפעולי, ובשנת 2018 התרחבה לתחומי הדיגיטל, עיצוב השירות והדאטה.

בשנת 2022 נחתם הסכם מיזוג עם חברת הייעוץ חושן.<ref name=":0"></ref>

נכון לשנת 2024, החברה מונה 14 שותפים וכ-90 עובדים.

==תחומי פעילות==
* ייעוץ אסטרטגי - תחום הליבה של החברה, בין השירותים הניתנים בתחום זה: ליווי אסטרטגי להנהלות בצמתי החלטה משמעותיים, פיתוח מנועי צמיחה, שיפור מיצוב תחרותי, הגדרת יעדים, בניית אסטרטגיה תאגידית, התווית אסטרטגיה שיווקית וליווי רגולטורי
* ייעוץ פיננסי - ייעוץ בנושאי מימון פרויקטים ומימון תאגידי, סגירה פיננסית, מימון חברות, ובנקאות השקעות
* מצוינות ארגונית-תפעולית - ייעוץ בנושאי שינויים ארגוניים, בניית ויישום תוכניות עבודה, תוכניות התייעלות, התווית מדדים ושיפור ביצועים.
* דיגיטל ועיצוב שירות - תחום זה מתמקד בבניית אסטרטגיה דיגיטלית, טרנספורמציה דיגיטלית, חוויית משתמש (UX), חווית לקוח ומסחר מקוון.
* ייעוץ דאטה ו-Product- השירותים הניתנים בתחום כוללים, בין היתר, תכנון ארכיטקטורות נתונים, פיתוח מודלים לחיזוי מגמות ובניית אפליקציות דאטה

החברה מציעה ייעוץ ב-8 ענפי משק:
* אנרגיה ותשתיות
* טלקום מדיה וטכנולוגיה (TMT)
* תחבורה ולוגיסטיקה
* שירותים פיננסים
* קמנעונאות ומוצרי צריכה
* סקטור ציבורי
* בריאות
* ביטחון ותעשיות

סקירות באתר TASC<ref></ref> <ref></ref><ref></ref><ref></ref>

==קישורים חיצוניים==

* [https://analytical.co.il/israel-strategy-consulting-firms/ על חברת הייעוץ TASC], באתר Analytical
* [https://www.marketingstrategy.co.il/חברת-טאסק/ על חברת TASC], באתר GPS לעסקים

==הערות שוליים==

קטגוריה:חברות ישראליות
קטגוריה:תאגידי ייעוץ אסטרטגי
קטגוריה:תל אביב-יפו: חברות
קטגוריה:ישראל: חברות שהוקמו ב-1993
ואם תבואי אליי (אלבום)

ואם תבואי אליי הוא אלבום הסולו השני של המוזיקאי הישראלי עידן רייכל. האלבום יצא לאור ב-31 בינואר 2019, על ידי חברת התקליטים הליקון בישראל ובקומבנצ'ה ברחבי העולם.

== רקע והפקה ==
בשנת 2015 יצא אלבום הסולו הראשון של רייכל, "היד החמה", שזכה להצלחה מסחרית רבה, תוך שכבר לפני יציאתו, זכה במעמד אלבום זהב, ואף לאחר מכן גם באלבום פלטינה. כדי לקדם את האלבום, יצא רייכל לסיבוב הופעות עולמי בשם "רייכל - פסנתר - שירים" ב-2016, שזכה להצלחה עולמית. במהלך סיבוב ההופעות, בינואר 2017, הוציא רייכל את הסינגל הראשון מתוך האלבום, "גלגל מסתובב", שהפיק יחד עם גלעד שמואלי. השיר הפך ללהיט, תוך שהגיע למקום הראשון במצעד ההשמעות השבועי של מדיה פורסט.<ref></ref> הסינגל השני מתוך האלבום, "אהבה כזו", יצא לאור כארבעה חודשים לאחר מכן, בשיתופה של הזמרת זהבה בן, והגיע אף הוא למקום הראשון במצעד ההשמעות של מדיה פורסט. את שני השירים ביצע רייכל בסיבוב ההופעות "רייכל - פסנתר - שירים", שהפך לאלבום הופעה שיצא לאור בספטמבר 2017, תחת אותו השם, וזכה במעמד אלבום זהב.

בתחילת שנת 2018, יצא שיר הנושא של האלבום והסינגל השלישי מתוכו, "ואם תבואי אליי", שהפך לאחד מלהיטיו הגדולים ביותר של רייכל, תוך שהתברג בצמרת המצעדים השבועיים והשנתיים. בהמשך השנה, יצאו שאר הסינגלים מתוך האלבום, שזכו להצלחה רבה במצעדי הפזמונים אף הם. האלבום עצמו יצא לאור ב-31 בינואר 2019 וגרר ביקורות מעורבות ממבקרי המוזיקה. על מנת לקדם את האלבום, יצא רייכל לסיבוב הופעות עולמי שנחל הצלחה רבה.

== ביקורות ==

האלבום זכה לביקורות מעורבות. יוסי חרסונסקי סקר את האלבום בחיוב ואף העניק לו ארבעה כוכבי זהב מתוך חמישה.<ref></ref> אולם מבקר המוזיקה והעיתונאי בן שלו מהארץ סקר את האלבום באופן מעורב: "האלבום החדש של עידן רייכל הוא יצור מוזר. זה אלבום חדש אבל בעצם קצת ישן. אלבום רגיל שהוא בעצם מעין אלבום אוסף. יותר ממחצית משירי האלבום – שישה שירים מתוך עשרה — הם סינגלים שיצאו לאורך השנתיים האחרונות. רובם הצליחו ונטחנו ברדיו, חלקם בלי הכרה, מה שאומר שאין בהם שום חדש."<ref name=":0" /> גם תימורה לסינגר מגלובס העניקה לאלבום ביקורת מעורבת: "אולם מדובר בשתי ההברקות שהן בחזקת היוצא מהכלל באלבום, שאפשר להתייחס אליו כמו אל מסעדה. יש אנשים שניגשים אליה כמו אל הרפתקה - תמיד מזמינים מנה חדשה ומתנסים. לעיתים חוזרים גם אל המנות האהובות, אבל בעיקר מסתקרנים ומתחדשים. וישנם כאלה שבכל מסעדה, בכל מקום בעולם, יזמינו תמיד את אותה המנה - בטוחים, מוגנים ומאוד מצומצמים. רייכל - בתפקיד השף - הוא לא זה ולא זה. תמיד מבשל את אותה מנה טעימה ומוכרת, אבל מכנה אותה בשמות חדשים".

== רשימת שירים ==

== קישורים חיצוניים ==

* 
* 

==הערות שוליים==

קטגוריה:אלבומי 2019
קטגוריה:אלבומי עידן רייכל
קטגוריה:אלבומים בעברית
קטגוריה:אלבומי חברת הליקון
Fantasy: Mariah Carey at Madison Square Garden

Fantasy: Mariah Carey at Madison Square Garden הוא אלבום הווידאו הרביעי של הזמרת מריה קארי אשר מציג את הופעתה במדיסון סקוור גארדן שבניו יורק ב-10 באוקטובר 1995. הוא יצא לאור בפורמט VHS ב-4 במרץ 1996 על ידי קולומביה רקורדס ובסוף 2004 גם יצאה לאור גרסת ה-DVD.

ההופעה שודרה לראשונה ב-29 בנובמבר 1995 בטלוויזיה על ידי רשת פוקס. הופעה זו נעשתה על מנת לחגוג את יציאת אלבומה החמישי, "Daydream", וכדי לעזור להכין אותה ואת צוותה לסיבוב ההופעות העולמי לקידום האלבום "Daydream World Tour".

== רקע ==
במהלך סיבוב ההופעות שיצא במטרה לקדם את האלבום "Daydream", שרה מריה קארי מספר שירים מתוך האלבום כמו "Fantasy" ו-"One Sweet Day", לצד להיטים קודמים כמו "Vision of Love" ו-"I'll Be There".

המופע כולל הופעת אורח של ההרכב בויז טו מן אשר ביצעו עם קארי את השיר "One Sweet Day" ואף אחד מחברי ההרכב ביצע עם קארי את "I'll Be There". בנוסף, גם הראפר אול דירטי באסטרד עלה בלעדיי קארי להופיע עם קטע מתוך הרמיקס לשיר "Fantasy". בנוסף לגרסה הרגילה של האלבום קיימת לו גם גרסה מורחבת הכוללת את הקליפ לשיר "One Sweet Day" וגרסה מיוחדת לקליפ לשיר "Anytime You Need a Friend". במשך השנים גרסאות לייב מתוך האלבום הזה שימשו בהמשך בהוצאות נוספות.

== הוצאה מחודשת ==
בשנת 2008, האלבום הופץ מחדש במארז מיוחד עם אלבום הווידאו "Number 1's". במופע שיצא במסגרת הווידאו נשמטו מספרים קטעים מהמופע המקורי, כמו למשל הקטע בו קארי מנופפת לשלום לקהל, קטע הראפ של אול דירטי באסטרד, הצגת חבריי הלהקה בשמותיהם וכו'.

הופעה זו נחשבה לימים כאחת מההופעות הטובות ביותר בקריירה של קארי בזכות בחירת השירים והיכולת של קארי לבצע את השירים באותה רמה בה היא מבצעת אותם באולפן ההקלטות.

== נתוני מכירות ==
{| class="wikitable"
|-
!מצעדים ודירוגים
!מיקומי שיא
!תארים
!מכירות
|-
!ארצות הברית (RIAA)
|1
|פלטינה
|100,000
|-
!צרפת (SNEP)
|
|זהב
|10,000
|}

== קישורים חיצוניים ==

== הערות שוליים ==

קטגוריה:אלבומי וידאו מ-1996
קטגוריה:אלבומי וידאו של מריה קארי
קטגוריה:אלבומי וידאו באנגלית
קטגוריה:אלבומי חברת קולומביה רקורדס
West Pride

West Pride (בעברית: הגאווה המערבית) הוא פסטיבל אמנות ותרבות להט"בי שנתי שבגטבורג, שוודיה. פסטיבל זה הוא הפסטיבל הגאווה השני בגודלו שנמצא בשוודיה. הפסטיבל הראשון התקיים ביוני 2007. האירוע השנתי מסודר על ידי עיריית גטבורג ומחוז וסטרה ייטלנד, בשיתוף RFSL וארגונים להט"בים אחרים. הפסטיבל מתקיים במוסדות התרבות המובילים בעיר כמו התיאטרון העירוני , מוזיאון רוהסקה והמוזיאון לתרבות עולמית . במהלך הפסטיבל, פסטיבל הסרטים בגטבורג מציג סרטים קווירים.

ב-2017, תמכה העיר באירוע בהצגת 1,000 דגלי גאווה. משתתפי המצעד ב-2017 נשאו שלטים הדורשים לקבל פליטים ומהגרים לשוודיה ודרשו גם לקבל להט"בים למדינות אחרות באירופה וב.

== קישורים חיצוניים ==

* 

== הערות שוליים ==

קטגוריה:תרבות להט"ב
קטגוריה:פסטיבלי להט"ב
קטגוריה:גטבורג: תרבות
קטגוריה:להט"ב בשוודיה
Ye

Ye (בעברית: יה) הוא אלבום האולפן השמיני של הראפר האמריקאי קניה וסט. האלבום יצא לאור ב-1 ביוני 2018 דרך חברות התקליטים GOOD Music ודאף ג'אם.

האלבום הפך לאלבום השמיני ברציפות של קניה שהגיע למקום הראשון בבילבורד 200. האלבום הגיע למקום הראשון גם במצעדים של באוסטרליה, קנדה, אירלנד וניו זילנד, והגיע לחמישייה הראשונה בצ'כיה, דנמרק, הולנד, נורווגיה, שוודיה ובריטניה. האלבום קיבל תואר "אלבום זהב" על ידי איגוד תעשיית ההקלטות האמריקאי והבריטי בהתאמה.

== רשימת רצועות==

== מיקומי שיא ==
=== מצעדים שבועיים ===

=== מצעדי סוף שנה ===

== נתוני מכירות ==
{| class="wikitable"
|+
!אזור
!תואר
!מכירות
|-
|בריטניה (BPI)
|כסף
|60,000
|-
|ארצות הברית (RIAA)
|זהב
|500,000
|}

== קישורים חיצוניים ==

קטגוריה:אלבומי 2018
קטגוריה:אלבומי קניה וסט
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי מייק דין
קטגוריה:אלבומים שהופקו על ידי פייר בורן
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת דאף ג'אם
רפאל קארו קינטרו

רפאל קארו קינטרו (בספרדית: Rafael Caro Quintero; נולד ב-24 באוקטובר 1952) הוא סוחר סמים מקסיקני, שהקים יחד עם מיגל אנחל פליקס גאיארדו וסוחרי סמים אחרים את קרטל גוודלחרה בשנות ה-70. הוא אחיו של סוחר הסמים, מיגל קארו קינטרו, המייסד והמנהיג לשעבר של קרטל סונורה.<ref name=sentence>[https://www.theguardian.com/world/2016/may/11/rafael-caro-quintero-resumed-drug-trafficking-mexico Veteran drug lord still trafficking after prison release, US Treasury says]. Reuters. May 11, 2016.</ref>

לאחר שהקים את קרטל גוודלחרה בשנות השבעים, עבד קארו קינטרו עם גאיארדו, ארנסטו פונסקה קאריו ופדרו אבילס פרז באמצעות משלוח כמויות גדולות של מריחואנה לארצות הברית ממקסיקו. הוא היה אחראי לחטיפתו ורציחתו של סוכן מינהל אכיפת הסמים האמריקני (DEA) אנריקה "קיקי" קמארנה (אף על פי שעבד בשגרירות האמריקאית במקסיקו הוא לא החזיק בתפקיד דיפלומטי רשמי, אם היה מחזיק בתפקיד שכזה הרצח שלו היה מהווה עבירה פדרלית על פי החוק המקסיקני), טייסו של קמארנה אלפרדו זוואלה אווארר, הסופר האמריקני ג'ון קליי ווקר, ותלמיד לרפואת שיניים אלברטו רדלאט בשנת 1985. לאחר הרציחות, קארו קינטרו נמלט לקוסטה ריקה אך לאחר מכן נעצר והוסגר בחזרה למקסיקו, שם נידון ל-40 שנות מאסר בגין רצח. לאחר מעצרו התפרק קרטל גוודלחרה ומנהיגיו שולבו בקרטל טיחואנה, קרטל סינאלואה וקרטל חוארז.

קארו קינטרו שוחרר מהכלא ב-9 באוגוסט 2013, לאחר שבית משפט מדינתי הגיע למסקנה כי נשפט שלא כראוי. עם זאת, בתוך לחץ מצד הרשויות הפדרליות של ארצות הברית לעצור אותו מחדש, הוציא בית המשפט הפדרלי במקסיקו צו מעצר נגד קארו קינטרו ב-14 באוגוסט. הוא נותר כנמלט מבוקש במקסיקו, ארצות הברית, וכמה מדינות אחרות. בארצות הברית הוא היה עד ללכידתו ברשימת עשרת הנמלטים המבוקשים ביותר על ידי ה-FBI, ועל ראשו הושת פרס של 20 מיליון דולר על כל מידע שיוביל למעצרו.<ref>[http://time.com/5238903/mexican-drug-lord-reward-caro-quintero/ The FBI Has Announced a $20 Million Reward for a Fugitive Mexican Drug Lord]. Time. April 3, 2018.</ref>

ב-16 ביולי 2022 לכד חיל הנחתים של מקסיקו את רפאל קארו קינטרו. ממשלת ארצות הברית בירכה על מעצרו, ואמרה שהיא "לא תבזבז זמן בבקשת הסגרתו".

== בתרבות הפופולרית ==
קארו קינטרו מגולם בסדרה נרקוס: מקסיקו על ידי טנוץ' הוארטה מחיה. שמו מוזכר והוא מופיע בקצרה בפרק הבכורה של הסדרה "אל צ'אפו".

==קישורים חיצוניים==

==הערות שוליים==

קטגוריה:סוחרי סמים
קטגוריה:מורשעים בדין
קטגוריה:מקסיקנים
קטגוריה:מקסיקנים שנולדו ב-1952
קטגוריה:עשרת הנמלטים המבוקשים ביותר על ידי ה-FBI
אנטי רינה

אנטי יוהאני רינה (בפינית: Antti Juhani Rinne; נולד ב-3 בנובמבר 1962) הוא פוליטיקאי פיני שכיהן כראש ממשלת פינלנד החל מ-6 ביוני 2019 עד 10 בדצמבר 2019.
הוא משמש גם כיושב ראש המפלגה הסוציאל-דמוקרטית בארצו החל משנת 2014. בשנים 2014–2015 כיהן כשר האוצר וכסגן ראש הממשלה והוא נבחר לראשונה בפרלמנט בשנת 2015. בבחירות הכלליות בשנת 2019 הוביל רינה את מפלגתו לניצחון והחליף את ראש הממשלה יוהה סיפילה. לפני מינויו לראש הממשלה ב-6 ביוני 2019 היה יושב ראש זמני של הפרלמנט.
רינה הוא עורך דין בהכשרתו.

==ביוגרפיה==
===ילדות וצעירות===
אנטי רינה נולד בהלסינקי בשנת 1962 כבן להורים עורכי דין. אביו, יוהאני רינה היה ראש עיריית לוהיה. בילדותו התגוררה המשפחה בלוביסה ואחר כך בהיווינקה.
למד מילדותו לנגן בקלרינט.
אחרי סיום בחינות הבגרות בשנת 1980 עבד רינה במנסרה וכנהג. אחר למשך שנתיים שיחק תיאטרון ושיתף פעולה עם השחקן וייקו סיניסאלו.
בשנים 1985–1987 תוך שנה וחצי למד משפטים לתואר ראשון.
רינה סיים לימודי משפטים באוניברסיטת הלסינקי.

===קריירה פוליטית וכמנהיג איגודים מקצועיים===
בשנים 2002–2005 עמד בראש התאחדות העובדים המקצועיים של המגזר הפרטי - ERTO. ב-2005–2010
היה יושב ראש התאחדות העובדים השכירים בשנים 2010–2014 יושב ראש האיגוד המקצועי Pro. ב-9 במאי 2014 נבחר ליושב ראש המפלגה הסוציאל-דמוקרטית של פינלנד כשהביס את יוטה אורפיליינן.
אחרי ניצחונו בבחירות הכלליות ב-2019 ביוני 2019 התמנה לראש ממשלה והרכיב ממשלת קואליציה של שמאל-מרכז הכוללת, פרט למפלגה הסוציאל-דמוקרטית,
את מפלגת המרכז, את הליגה הירוקה, את ברית השמאל ואת המפלגה העממית השוודית.
בממשלתו לנשים יש רוב. לממשלה רוב נוח של 117 מושבים מתוך 200.
ב-3 בדצמבר התפטר בצל משבר דואר חריף במדינה, ובמקומו מונתה ב-10 בדצמבר סאנה מרין בת ה-34.

===חייו הפרטיים===
רינה נשוי להטה ראבוליינן.

==קישורים חיצוניים==

* 

קטגוריה:בוגרי אוניברסיטת הלסינקי
קטגוריה:ראשי ממשלת פינלנד
קטגוריה:עורכי דין
קטגוריה:סוציאל-דמוקרטים
קטגוריה:פינים שנולדו ב-1962
מפרץ פיוג'יט

מפרץ פיוג'יט (באנגלית: Puget Sound) הוא מערכת של שפכי נהר, אגני מים, פיורדים ותעלות בחלקה הצפון-מערבי של מדינת וושינגטון שבארצות הברית. המפרץ, המהווה לשון ים של האוקיינוס השקט, משתרע על פני שטח של 2,600 קילומטר רבוע. אורך חופיו הוא 2,144 קילומטר.

==גאוגרפיה==
המפרץ משתרע בשטח שאורכו כ-100 קילומטר מדרום למצר חואן דה פוקה (Strait of Juan de Fuca) ולשון האדמירליות (Admiralty Inlet), המהווים את המעבר העיקרי ממנו אל האוקיינוס הפתוח. כולם יחד בצירוף מצר ג'ורג'יה (Strait of Georgia) מהווים את ים סאליש (Salish Sea). שני מבואות משניים מהמפרץ אל האוקיינוס הם מעבר דספשן (Deception Pass) ותעלת סווינומיש (Swinomish Channel).

מספר רב של נהרות נשפכים אל המפרץ ומזינים אותו במימיהם, במיוחד מרכס הרי הקסקייד ממזרח ומהפארק הלאומי אולימפיק ממערב. אגן הניקוז שלו משתרע על פני שטח של 31,440 קילומטר רבוע. נפח הזרימה הממוצעת של מים אל המפרץ הוא כ-1,200 מטר מעוקב לשנייה. ההפרשים האנכיים בין גאות לשפל במפרץ נעים בין 2.5 ל-4.4 מטר. עומקו המקסימלי של המפרץ מגיע ל-280 מטר.

במפרץ מצויים עשרות איים, שהגדול שבהם הוא וידבי (Whidbey).

המפרץ הוא בית למינים רבים של צמחים ובעלי חיים, במיוחד יצורים מימיים, לרבות כלבי ים וקטלנים וכן ציפורי ים. בעשורים האחרונים חלה ירידה משמעותית במספר בעלי החיים החיים במפרץ עקב שינויים סביבתיים בו.

==היסטוריה ותחבורה==
מראה במעבר דספשן
שם המפרץ ניתן לו בשנת 1792 על ידי ג'ורג' ונקובר, שסייר בו באותה שנה ותבע ריבונות עליו בשם בריטניה. הוא קרא לו על שמו של פיטר פיוג'יט, אחד ממלוויו במשלחת החקר בת 4.5 השנים שלו. מקורו של שם נוסף של המפרץ, Whulge, הוא שפות של עמים ילידים שחיו לחופיו.

הריבונות במפרץ הייתה שנויה במחלוקת בין בריטניה לבין ארצות הברית עד לחתימת אמנת אורגון בשנת 1846. מאז משתייך המפרץ לארצות הברית. ב-1888 הגיעה לחופיו מסילת הרכבת הצפון-פסיפית, אשר קישרה אותו עם המדינות שממזרח לו.

הערים העיקריות השוכנות לחופי המפרץ הן סיאטל, טקומה, אולימפיה, אוורט וברמרטון.

במפרץ פועלת מערכת ייחודית של מעבורות בבעלות ממשלתית, מעבורות מדינת וושינגטון. היא מקשרת בין היבשת לבין האיים במפרץ וכן מקשרת בין יעדים שונים בחופיו. המעבורות נושאות נוסעים כמו גם כלי רכב. ב-2016 השתמשו בשירותי המערכת 24 מיליון איש. היא שירות המעבורות הגדול בארצות הברית.

ב-1978 נפלטו בטעות למימי המפרץ 1,900 ליטר של מים רדיואקטיביים מהצוללת הגרעינית פאפר (Puffer), שעגנה באותה עת במספנת הצי בברמרטון.

==קישורים חיצוניים==

* [https://en.wikivoyage.org/wiki/Puget_Sound#Q604141 מפרץ פיוג'יט] באתר ויקימסע
* [https://content.lib.washington.edu/vanolindaweb/index.html מאגר תמונות של מפרץ פיוג'יט מהשנים 1880-1930], באתר ספריות אוניברסיטת וושינגטון
* [https://web.archive.org/web/20060209130622/http://exhibits.pacsci.org/Puget_Sound/PSGeology.html הגאולוגיה של מפרץ פיוג'יט]
* 

קטגוריה:מדינת וושינגטון: גאוגרפיה
קטגוריה:ארצות הברית: גופי מים
*
יחסי לסוטו–שווייץ

יחסי לסוטו–שווייץ הם היחסים הדיפלומטיים הרשמיים שבין ממלכת לסוטו לבין הקונפדרציה השווייצרית.

== היסטוריה ==
בין ממלכת לסוטו לבין הקונפדרציה השווייצרית מתקיימים יחסים דיפלומטיים רשמיים. היחסים שבין שתי המדינות הם יחסים צנועים על פי משרד החוץ השווייצרי, אך עם זאת, ישנו שיתוף פעולה בין שתי המדינות במסגרות אזוריות. בנוסף לכך, לסוטו מכנה את עצמה "השווייץ של דרום אפריקה" במסגרת פרסום לתיירים ולכן לשווייץ מוניטין טוב בקרב אזרחי לסוטו.

קשרים ומגעים ראשונים בין לסוטו לשווייץ נוצרו כאשר מיסיונרים פרוטסטנטים התיישבו במוריה בשנת 1859 ביישוב שהונהג בידי יוג'ין קזליס, שהיה גם יועץ למלך מושואשו הראשון, מייסד המדינה של לסוטו.

אספת הברית השווייצרית הכירה בעצמאות לסוטו ב-4 באוקטובר 1966 וכוננה עמה יחסים דיפלומטיים ב-1967. מאז כינון היחסים הדיפלומטיים, מתקיימים בין שווייץ ללסוטו שיתופי פעולה בעיקר בתחום בטיחות המזון ומיגור נגיף האיידס הנפוץ מאוד במדינה.

ביקורים רמי דרג הם דבר נדיר בין שתי המדינות הללו. משלחת רשמית מלסוטו ביקרה בשווייץ בשנת 2009. השגריר השווייצרי היושב בפרטוריה אמון גם על לסוטו, כאשר השגריר של לסוטו היושב בז'נבה אמון גם על אספת הברית מלבד הארגונים הבינלאומיים (ולפיכך הוא בדרג קונסוליה בשווייץ).

על פי הלשכה השווייצרית המרכזית לסטטיסטיקה, בסוף שנת 2015 התגוררו בלסוטו שלושה עשר אזרחים שווייצרים.

== נציגויות דיפלומטיות ==
* לסוטו אינה מיוצגת בשווייץ בדרג השגרירות. לסוטו מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ אינה מיוצגת בלסוטו, הן בדרג השגרירות והן בדרג הקונסולרי. שווייץ האמינה את שגרירותה שבפרטוריה, בירת דרום אפריקה הסמוכה, על לסוטו.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/lesotho/switzerland-lesotho.html Bilateral relations Switzerland–Lesotho], אתר משרד החוץ של שווייץ

== הערות שוליים ==
מרתה שארקזי

מרתה שארקזי (לפני נישואיה מולנר, בהונגרית: Sárközi Márta; בודפשט, 21 במרץ 1907 – בודפשט, 8 באוגוסט 1966) הייתה עורכת, סופרת נוער, מתרגמת ספרותית יהודייה-הונגריה, בתם של הסופר פרנץ מולנר והציירת ועיתונאית מרגיט וסי.

== משפחתה ==
הוריה של מרתה שארקזי היו הסופר פרנץ מולנר והעיתונאית מרגיט וסי. סבה מצד אמה היה יוז'ף וסי – סופר, עיתונאי, וחבר הפרלמנט ההונגרי בין השנים 1906-1899. בעלה הראשון היה הפובליציסט ההונגרי-יהודי זולטאן הורבאט, ובעלה השני היה הסופר ההונגרי-יהודי ג'ורג' שארקזי, שנספה בשואה בכפר באלפ במחנה עבודות כפייה על גבול הונגריה אוסטריה. ילדיה הם אדם הורבאט (במאי), אסתר הורבאט, והסופר מתיאש שארקזי.

== ביוגרפיה ==
בתחילת 1919 עברה מרתה עם אמה מרגיט מולנר לרומא, שם למדה בבית ספר תיכון איטלקי. באותו החורף עברה לברלין. במשך שנתיים התחנכה בפנימיית בנות. שנה בדרזדן ושנה בלוזאן. בכל סתיו חזרה לבודפשט להתגורר עם סבה וסבתה. בגיל 19 התחתנה עם זולטאן הורבאט. נולדו להם שני ילדים ולאחר מכן התגרשו. כעבור זמן קצר התחתנה שוב. לאחר מות בעלה ג'ורג' שארקזי שנספה בשואה, בין השנים 1946 לבין 1949 הייתה העורכת והמו"ל של כתב העת ואַלַס (Válasz בתרגום לעברית: תשובה), היה כתב עת ספרותי, פוליטי וחברתי שיצא לאור ממאי 1934 ועד יוני 1938; ואז הופיע שוב בין אוקטובר 1946 לבין יוני 1949. מקום הפרסום היה תחילה דברצן, ואחר כך בודפשט). לאחר מכן הייתה מרתה שארקזי מנכ"ל ההוצאה לאור פהר הולו (Fehér Holló Kiadóvállalat) שהקימה. היא פרסמה כמה תרגומים, רובם תורגמו על ידיה מצרפתית.

== כתביה ==
* "ספרה של ז'ופי" – Zsófi könyve (Budapest, 1957

== לקריאה נוספת ==
* מיהו מי בספרות ההונגרית? ספרי מיקוח 
* [http://mek.oszk.hu/00300/00355/html/ABC13280/13424.htm אנציקלופדיה ביוגרפית הונגרית]
* [https://archive.today/20130113092202/http://www.hhrf.org/europaiutas/20002/15.htm דיוקן זיכרונות]: Márta Sárközi Journal of European Cooperation

== קישורים חיצוניים ==
*[https://szinhaz.hu/2002/10/09/kit_l_mastol_kerdezhettem_volna_meg_mint_vendegunkt_l_horvath_adamtol_aki_molnar_ferenc_unokaja על פרנץ מולנר] Molnár Ferencről
*[https://archive.today/20130113092202/http://www.hhrf.org/europaiutas/20002/15.htm נוסע (מטייל) אירופי] Európai utas: Sárközi Márta
*[http://www.holmi.org/arch/2005/05/17.html מקלט]

קטגוריה:יהודיות הונגריות
קטגוריה:סופרות יהודיות הונגריות
קטגוריה:סופרות ילדים ונוער
קטגוריה:מתרגמים יהודים הונגרים
קטגוריה:סופרות ילדים ונוער יהודיות
קטגוריה:בודפשט: אישים
קטגוריה:יהדות בודפשט
קטגוריה:ניצולות השואה
קטגוריה:הונגריות שנולדו ב-1907
קטגוריה:הונגרים שנולדו ב-1907
קטגוריה:נפטרות ב-1966
קטגוריה:הונגרים שנפטרו ב-1966
אל צ'אפו (סדרת טלוויזיה)

אל צ'אפו היא סדרת טלוויזיה פשע אמריקאית, בהפקה משותפת של נטפליקס ויוניוויז'ן (Univision), על חייו של חואקין "אל צ'אפו" גוזמן. הסדרה עלתה לראשונה ב-23 באפריל 2017 ברשת Univision לפני ששודרה בנטפליקס ברחבי העולם. מככב בה מרקו דה לה או בתפקיד הראשי.

הסדרה מגוללת את ראשיתו של חואקין "אל צ'אפו" גוזמן בשנת 1985, כשהיה חבר בדרגה נמוכה בקרטל גוודלחרה, עלייתו לשלטון כראש קרטל סינלואה ונפילתו. ב-12 במאי 2017 יוניוויז'ן אישרה כי הסדרה תחודש לעונה שנייה. זו עלתה לראשונה ב-17 בספטמבר 2017. נטפליקס שחררה את העונה הראשונה, שכללה תשעה פרקים, ב-16 ביוני 2017. העונה השנייה יצאה ב-15 בדצמבר 2017. העונה השלישית הוקרנה בבכורה ב-9 ביולי 2018 ב-Univision, וב-27 ביולי 2018 ברשת נטפליקס.

== שחקנים ודמויות ==

== קישורים חיצוניים ==
* 

==הערות שוליים ==

קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:נטפליקס: תוכניות וסדרות
קטגוריה:סדרות טלוויזיה מקסיקניות
קטגוריה:מקסיקו: סמים
קטגוריה:תוכניות טלוויזיה בשפה הספרדית
ואם תבואי אליי

ואם תבואי אליי הוא פזמון עברי שנכתב, הולחן ובוצע על ידי עידן רייכל, שיר הנושא מתוך אלבום הסולו השני "ואם תבואי אליי".

== רקע ==
השיר יצא ב-20 בפברואר 2018 כסינגל מתוך האלבום "ואם תבואי אליי". באלבום עצמו, שיצא ב־2019, נכללה לצד גרסתו המוכרת של השיר גם "גרסת פסנתר" אקוסטית.

במצעדי הפזמונים העבריים השנתיים של גלגלצ וכאן גימל לשנת תשע"ח הגיע השיר למקום השלישי. לפי נתוני אקו"ם השיר מדורג במקום השלישי של השירים הכי מושמעים לשנת 2018.

יוסי חרסונסקי הפנה כלפי השיר ביקורת חיובית ואף העניק לו 4.5 כוכבי זהב מתוך חמישה סך הכל.

נכון למרץ 2021 השיר זכה לכ-31 מיליון צפיות ביוטיוב ו-6 מיליון השמעות ברשת הזרמת המדיה ספוטיפיי.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990051030790205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
הריסון ויליאמס

הריסון ארלינגטון "פיט" ויליאמס (בשם מלא באנגלית: .Harrison Arlington "Pete" Williams Jr; 10 בדצמבר 1919 – 17 בנובמבר 2001) היה פוליטיקאי אמריקאי שכיהן כחבר בית הנבחרים של ארצות הברית מטעם מדינת ניו ג'רזי בשנים 1953–1957, ולאחר מכן הוסיף לייצג אותה בסנאט של ארצות הברית בשנים 1959–1982. ב-1982 התפטר מהסנאט בצל הצבעה על סילוקו מהקונגרס בשל מעורבותו בפרשת שחיתות שלטונית שנחשפה בעקבות מבצע Abscam.

== ביוגרפיה ==
ויליאמס נולד בפליינפילד שבצפון-מזרח ניו ג'רזי. ב-1941 סיים את לימודיו באוברלין קולג'. אחרי תום לימודיו הגבוהים עסק בעיתונות בוושינגטון הבירה, ולמד בבית הספר לשירות החוץ ע"ש אדמונד א. וולש באוניברסיטת ג'ורג'טאון עד שנקרא לשירות פעיל כספן בשירות המילואים של צי ארצות הברית. הוא נהיה טייס ימי והשתחרר בדרגת לוטננט ב-1945. לאחר שהועסק בתעשיית הפלדה תקופה קצרה, סיים את לימודיו בבית הספר למשפטים של אוניברסיטת קולומביה ב-1948 והחל להתמחות בעריכת דין בניו המפשייר אחרי שהתקבל ללשכת עורכי הדין של המדינה. הוא שב לפליינפילד ב-1949 והמשיך לעסוק בעריכת דין, והיה מועמד לאספה הכללית של ניו ג'רזי ב-1951 ולמועצת עיריית פליינפילד ב-1952. בשני המקרים כשל בהתמודדויותיו.

ב-1953 נבחר ויליאמס נבחר לבית הנבחרים של ארצות הברית בבחירות מיוחדות, ונבחר מחדש ב-1954. על אף שני ניצחונות אלה, הוא הפסיד בבחירות שנערכו ב-1956 ועזב את בית הנבחרים בינואר 1957. ב-1958 נבחר לראשונה אל הסנאט של ארצות הברית ונבחר מחדש לסנאט כל שש שנים עד 1976. הוא הפך לסנאטור הראשון מטעם המפלגה הדמוקרטית בתולדות ניו ג'רזי שנבחר לארבע תקופות כהונה. ויליאמס, שנודע בשם "פיט", שם פעמיו לשורות חקיקות בתחום רווחה חברתית ומיזמי תחבורה ציבורית. הוא נתן את חסותו לחוקים המהווים אבני דרך בתחומם כדוגמת חוק הבטחת הכנסה לפנסיה של עובדים, המגן על קצבאות העובדים, וחוק הבטיחות והבריאות במכרות הפחם ב-1969.

ב-1981 הורשע ויליאמס, אז תושב וסטפילד שבניו ג'רזי, בעבירות שוחד ובקשירת קשר במסגרת פרויקט Abscam, מבצע עוקץ של לשכת החקירות הפדרלית. ועדת האתיקה של הסנאט המליצה לסלק את ויליאמס מהקונגרס של ארצות הברית בגלל התנהלותו "נוגדת האתיקה". לפני הצבעה בסנאט על סילוקו, התפטר ויליאמס מתפקידו במרץ 1982. בית המשפט הרשיע אותו בעבירות השוחד שיוחסו לו וגזר עליו שלוש שנות מאסר, מהן ריצה שנתיים בבית סוהר פדרלי. הייתה זו הפעם הראשונה זה 80 שנה שסנאטור לשעבר ריצה גזר דין בבית סוהר. עוד הוטל על ויליאמס קנס בסך 50,000 דולר אמריקני, נוסף על מאסרו. הוא שוחרר מהכלא הפדרלי ב-31 בינואר 1986 ואת שארית המאסר ריצה בכלא חלופי.

ב-17 בנובמבר 2001 הלך ויליאמס לעולמו בעקבות מחלת הסרטן ומחלות לב שונות בבית החולים סנט קלייר השוכן בדנוויל, ניו ג'רזי. הוא הגיש בקשה לחנינה נשיאותית אל נשיא ארצות הברית ביל קלינטון, אך בקשתו נדחתה.

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הדמוקרטית
קטגוריה:שערוריות פוליטיות בארצות הברית
קטגוריה:אישי ציבור שהורשעו בדין
קטגוריה:מורשעים בדין בארצות הברית
קטגוריה:בוגרי בית הספר למשפטים באוניברסיטת קולומביה
קטגוריה:בוגרי אברלין קולג'
קטגוריה:אמריקאים שנולדו ב-1919
קטגוריה:אמריקאים שנפטרו ב-2001